宗之世，重使使者持节祀焉，岁一祷而三祠，后不承前，至于亡新，寖用丘虚，迄今垣趾营兆犹存，建武之元，事举其中，礼从其省，但使二千石以岁时往祠，其有风旱，祷请祈求，靡不报应，自是以来，百有余年，有事西巡，辄过亨祭，然其所立碑石，刻纪时事，文字摩灭，莫能存识，延熹四年七月甲子，弘农大守安国亭侯汝南袁逢，掌崋岳之主位，应古制修废起顿，闵其若兹，深达和民事神之义，精通诚至礿祭之福，乃案经传所载，原本所由，铭勒斯石，垂之于后，其辞曰：「巖巖西岳，峻极穹苍，奄有河朔，遂荒崋阳，触石兴云，雨我农桑，资粮品物，亦相瑶光，崇冠